Til stades:

1.trinn: Linda Øvrebø

2.trinn: Else Berit Hattaland (referent)

3.trinn: Solvor Stangeland

4.trinn: Anders Bøe

5.trinn: Astrid Langevoll

6.trinn: Dag Folkvord

7.trinn: Torunn Vigrestad

SFO: Ingen møtte

Skulen: Sylvia Gjersdal

**1. Godkjenning av referat 23.10.17.**

Referatet blei godkjent.

**2. Trafikksikring.**

\* Bra gjennomføring av trafikksikringskveld på Jærhagen. Positivt at det er lokalt slik at alle har kort veg.

\* Silvia har sendt purring til kommunen om skilting frå sør inn til skulen Viervegen. Silvia følgjer opp.

**3. Klassekasse.**

Dag hadde forfatta eit brev til kommunen om saka som var sendt ut i forkant.

Me ønskjer at saka blir meldt inn til KFAU til drøfting. Problemstillingar med klassekasse og disposisjonsrett må vera felles for alle skulane.

Samstundes ønskjer me at kvar FAU representant sender ut melding til klassekontaktane på sitt trinn og ber om tilbakemelding om me ønskjer klasse-/trinnkasse i det heile. Foreldrebetaling/ aktivitetar som kostar pengar i skulen sin regi er i grunnen mot gratisprinsippet i skulen.

**4. Sandnes Sparebank.**

Dag har søkt om 60.000 til fane frå fond i Sandnes Sparebank.

Me vil elles i driftssstyret be elevrådet utlysa konkurranse for utforming av idè til fane.

**5. Nye 17.mai på Kleppe - komité.**

Dag har vore i kontakt med nokre personar som kan tenkja seg å vera med i ein komitè for utforming av nye 17.mai på Kleppe skule.

Me vil elles be spesielt foreldrekontaktane på 1.-4.trinn om å føreslå namn til personar som kan tenkja seg å sitja i dette utvalet. Fau-representantane for desse trinna tek kontakt med foreldrekontaktane.

**6. Finansiering av FAU.**

I samband med aksjonskveldar framover kan me selja lodd til inntekt for arbeidet i FAU. Inntekter frå kaffi- og kakesal skal gå til gode formål som før.

Me kan også gjerne oppretta ein Vipps-konto kor foreldre frivillig kan betala inn pengar.

**7. Temakveld lag og organisasjonar.**

Det har tidlegare vore etterlyst ein presentasjon av ulike aktivitetar for barn i Klepp, særleg for dei ungane som ikkje finn seg til rette i fotball og handball. Me er usikre på om ein slik temakveld skal vera i helga eller ein kveld i veka. Det kan også vera uheldig å blanda saman presentasjon av aktivitetar og sal av kake/kaffi og lodd, jfr. sak 3 om gratisprinsippet i skulen. Me utset vedtak i denne saka.

**8. Partnerskap mot mobbing.**

Dag refererte frå møte som har vore på skulen mellom elevråd, skule og FAU ved Dag. Me foreldre må vera bevisste når me inviterer andre barn til aktivitetar at me rullerer slik at me prøver å inkludera flest mogleg, at det ikkje alltid er ein eller fleire som ikkje blir invitert.

Elevrådet planlegg sine tiltak. No er det talentiade på skulen.

Skulen skal implementera sosial læreplan. Trivselsleiarar er også eit godt tiltak. Skulen vurderer også å laga ny skulesong og vil involvera elevane i dette arbeidet.

**9. Tiltak for å motivera til foreldrearbeid.**

Me kjem tilbake til saka.

**10. Aktuelt frå skulen**

* Vanlege veker på skulen i det siste.
* Arbeid med utbygging av skulen held fram. Budsjettert utbygging 40 mill. Det blir ny aula, kantine, lokaler til språkstasjonen og musikkavdeling.
* Førsteklassingane får Ipad no, så vil 3.-5. trinn få etterkvart.
* Ny miljøarbeidar blir tilsett

**11. Aktuelt frå driftsstyret**

Ingen møter sidan sist.

**12. Aktuelt frå KFAU**

Anders Bøe snakka kort om arbeid i KFAU sitt arbeid innanfor følgjande planar (sjå vedlegg saman med referat):

* Planforslag fysisk aktivitet i Klepp
* Overordna del og læreplanarbeid 01.11.17 Kommunalt FAU

Me kjem tilbake til dette i FAU seinare.

**13. Ordensreglar**

Forslag til ordensreglar sendt ut i e-post frå Dag. Me diskuterte desse. Vår konklusjon er at desse enten må forkortast, eller så må meir inkluderast. Me avventar handsaming i driftsstyret.

**14. Nye representantar**

 \* Sonen til Hege Eshaghi sluttar på SFO 01.12. Me treng difor ny vara for SFO.

\* Torunn Vigrestad går inn som ny vara til driftsstyret.

**15. Vaktar før skulestart om morgonen**

Me har fått melding om uheldige situasjonar før skulen startar om morgonen og lurer på om skulen kan gjera tiltak. Det er sendt melding til skulen utan svar. Silvia undersøkjer.

Neste møte blir 22-01-2018 kl. 19:00.